ก้าวไกล ประกาศจุดยืน แก้ รธน. จ่อยื่นร่างฯ ปิดสวิตช์ ส.ว.
ก้าวไกล ประกาศจุดยืน แก้ไข รธน.60 ต้องสอดรับข้อเสนอ นศ.-ประชาชน ย้ำมี ม.255 ตีกรอบไม่กระทบรูปแบบรัฐ เผย จ่อยื่นร่างฯ ปิดสวิตช์ 250 ส.ว.ประกบ ชี้เป็นต้นเหตุวิกฤติการเมืองวันที่ 18 ส.ค. ที่อาคารรัฐสภา นายณัฐวุฒิ บัวประทุม รองหัวหน้าพรรคก้าวไกล ให้สัมภาษณ์สื่อมวลชน ถึงกรณีที่พรรคร่วมฝ่ายค้าน เสนอญัติด่วนแก้ไขรัฐธรรมนูญ 2560 ต่อ นายชวน หลีกภัย ประธานสภาผู้แทนราษฎร โดยไม่มีตัวแทนพรรคก้าวไกลว่า ในกรณีดังกล่าว คือ การยื่นเสนอร่างรัฐธรรมนูญแก้ไขเพิ่มเติม มาตรา 256 เพื่อให้มีการตั้งสภาร่างรัฐธรรมนูญ (สสร.) พรรคก้าวไกล ในฐานะพรรคร่วมฝ่ายค้านเห็นด้วยกับร่างที่พรรคเพื่อไทยเสนอ เเต่มีบางประเด็นที่ขอสงวนความเห็นไว้ จึงไม่ได้ร่วมลงชื่อนอกจากนี้ ยังมีร่างรัฐธรรมนูญแก้ไขเพิ่มเติมในส่วนของพรรคก้าวไกล ที่กำลังดำเนินการอยู่ คือการปิดสวิตช์ ส.ว. ซึ่งจะเป็นการแก้ไขรัฐธรรมนูญ มาตรา 269 - 272 ขณะนี้ร่างดังกล่าวดำเนินการเสร็จเรียบร้อยเเล้ว อยู่ในขั้นตอนระหว่างการให้ ส.ส.พรรคร่วมฝ่ายค้าน ร่วมลงรายชื่อไม่ต่ำกว่า 1 ใน 5 จากนั้นจึงจะยื่นเสนอเข้าสู่การพิจารณาของสภาผู้แทนราษฎรต่อไปสำหรับประเด็นที่มีข้อสงวนไว้ ความจริงพรรคก้าวไกล ไม่ได้ตั้งใจที่จะแถลง แต่เมื่อวานนี้ ท่านสุทิน คลังแสง ประธานวิปพรรคร่วมฝ่ายค้าน ได้พูดคุยกับสื่อมวลชนว่า รายละเอียดที่แตกต่างให้พรรคก้าวไกล เป็นผู้แถลงต่างหาก จึงขอให้รายละเอียดดังนี้ว่า รัฐธรรมนูญปี 2560 เป็นรัฐธรรมนูญที่ปิดล็อกและเป็นวิกฤติในตัวของมันเอง สถานการณ์ทางการเมืองที่ดำเนินมายังปัจจุบัน ไม่มีเหตุผลอื่นเลย ที่จะไม่มีการแก้ไขเปลี่ยนแปลง โดยในการแก้ไขเปลี่ยนเเปลง จำเป็นต้องมีการยกร่างรัฐธรรมนูญฉบับใหม่ เพื่อให้มีการตั้ง สสร. ซึ่งในร่างของพรรคเพื่อไทย มีการระบุไว้ว่า จะไม่มีการแก้ไขในหมวดที่ 1 และหมวดที่ 2 แต่ด้วยเหตุจำเป็น ทั้งในเชิงสถานการณ์และสภาพปัจจุบันต้องย้ำว่า 3 ข้อเรียกร้อง 2 จุดยืน 1 ความฝัน เป็นประเด็นหลัก ซึ่งประชาชนตลอดจนนักศึกษาเห็นร่วมกันแล้ว เราจำเป็นต้องมีพื้นที่ที่ปลอดภัยจริงๆ เพื่อให้มีการพูดคุยกันได้ จำเป็นต้องมีกระบวนการรับฟังที่เป็นระบบและเราต้องการความคิดเห็นที่หลากหลาย ซึ่งในท้ายที่สุดแล้วเมื่อมีการแก้ไขเสร็จสิ้น ระบบประชาพิจารณ์จะเข้ามากำหนดอีกครั้งหนึ่งว่าผลของการแก้ไขจะเป็นอย่างไร จุดยืนของพรรคก้าวไกล มั่นใจว่า มาตรา 255 จะเป็นตัวกำหนดทิศทางให้ไม่สามารถอธิบายเป็นอื่นไปได้ ในภาพรวมจึงจะไม่กระทบและยืนยันว่า ระบอบประชาธิปไตยของประเทศไทยเป็นระบอบการปกครองที่มีพระมหากษัตริย์ทรงเป็นประมุข และเป็นรัฐเดี่ยวที่ไม่อาจแบ่งแยกได้สำหรับรายละเอียดเรื่องการร่างรัฐธรรมนูญแก้ไขเพิ่มเติมเพื่อปิดสวิตช์ ส.ว. นายณัฐวุฒิ กล่าวว่า พรรคก้าวไกลไม่ได้ต้องการเพียงให้ ส.ส.ฝ่ายค้าน ร่วมลงรายชื่อ เเต่ต้องการให้ ส.ส.ฝ่ายรัฐบาลร่วมลงชื่อเพื่อยื่นญัตตินี้ด้วย โดยสาระสำคัญในการเสนอแก้ไข มาตรา 269-272 จะเกี่ยวกับการลดบทบาทอำนาจของวุฒิสภาในการเลือกนายกรัฐมนตรี เเละการโละสมาชิกวุฒิสภาชุดนี้ทั้งหมด ต่อไปสมาชิกวุฒิสภาจะต้องมาจากการเลือกตั้ง จำนวน 200 คน เเละในส่วนของการแก้ไขกฎหมายการปฏิรูปประเทศ จะเพิ่มอำนาจให้สภาผู้แทนราษฎรมีส่วนร่วมในการออกพระราชบัญญัติ ประเด็นเหล่านี้ล้วนเป็นวิกฤติการเมืองที่สำคัญที่ทำให้กลุ่มนักศึกษาออกมาเรียกร้องต่อ พลเอกประยุทธ์ จันทร์โอชา นายกรัฐมนตรี ให้รับผิดชอบด้วยการปิดสวิตช์ ส.ว. จากนั้นจึงยุบสภาเพื่อหาทางออกให้กับวิกฤติของประเทศพรรคก้าวไกลยืนยันในหลักการเบื้องต้น และยังเชื่อมั่นว่าพรรคร่วมฝ่ายค้านและพรรคการเมืองอื่น จะมาร่วมลงชื่อเกินกว่า 1 ใน 5 เพื่อจะยื่นญัตติดังกล่าวขึ้นไปอีกฉบับเพื่อเข้าสู่การพิจารณาของสภาผู้แทนราษฎร นายณัฐวุฒิ กล่าวทิ้งท้าย
ก้าวไกล ประกาศจุดยืน แก้ไข รธน.60 ต้องสอดรับข้อเสนอ นศ.-ประชาชน ย้ำ มี ม.255 ตีกรอบไม่กระทบรูปแบบรัฐ เผย จ่อยื่นร่างฯ ปิดสวิตช์ 250 ส.ว.ประกบ ชี้เป็นต้นเหตุวิกฤติการเมือง
แก้รธน.,แก้รัฐธรรมนูญ,ณัฐวุฒิ บัวประทุม,ก้าวไกล,จุดยืนพรรคก้าวไกล,นศ.-ประชาชน,ข่าวทั่วไป